เว่อร์ไปไหม? DTAC เด้งกว่า 3% สวนทางกำไร Q3/59 ลดฮวบ
เว่อร์ไปไหม? DTAC เด้งกว่า 3% สวนทางกำไร Q3/59 ลดฮวบ โดยราคาปิดตลาดภาคเช้าอยู่ที่ 32 บาท บวก 1 บาท หรือ 3.23% สูงสุด 32.50 บาท ต่ำสุด 30.75 บาท ด้วยมูลค่าซื้อขาย 412.76 ล้านบาท
28 ต.ค. 2559

ผู้สื่อข่าวรายงานว่าราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดตลาดภาคเช้าราคาอยู่ที่ 32 บาท บวก 1 บาท หรือ 3.23% สูงสุด 32.50 บาท ต่ำสุด 30.75 บาท ด้วยมูลค่าซื้อขาย 412.76 ล้านบาท ขณะที่ดัชนีตลาดหุ้นไทยโดยรวมลบ 0.13%
 
โดยก่อนหน้านี้ บริษัทได้รายงานผลการดำเนินงานไตรมาส 3/59 โดยมีกำไรลดลง 46% มาที่ 658.71 ล้านบาท. จากปีก่อนมีกำไร 1.23 พันล้านบาท หลังรายได้จากการให้บริการลดลง-ต้นทุนการดำเนินงานค่าเชื่อมต่อโครงข่าย (IC) เพิ่มขึ้น ขณะที่ 9 เดือนแรกมีกำไรลดลง 58% อยู่ที่ 2.06 พันล้านบาท จากปีก่อนมีกำไร 4.89 พันล้านบาท